Nexø by og havn

Bornholms Kunstrunde 2024
2024-05-19 13:00 - 16:00, 2024-05-18 13:00 - 16:00, 2024-05-17 13:00 - 16:00, 2024-05-16 13:00 - 16:00, 2024-05-15 13:00 - 16:00, 2024-05-14 13:00 - 16:00, 2024-05-13 13:00 - 16:00, 2024-05-12 13:00 - 16:00 (Europe/Copenhagen) and 15 more dates | Svanekegaarden, Skippergade 2-8, Svaneke, 3740
Svanekegaarden udstiller værker fra årets bornholmske kunstrunde
Bornholms Kunstrunde gennemføres i 2024 for 9. gang.
Svanekegaarden præsenterer Bornholms Kunstrunde 2024 i udstillingssalen.
Bornholms Kunstrunde er en årlig begivenhed som finder sted hvert år i Kristi Himmelfartsferie i år er det 9.-12. maj, hvor en lang række kunstnere og kunsthåndværkere åbner deres værksteder og atelier for publikum.
Kunstrunden blev første gang afholdt i 2016 og har siden været afholdt hvert år. Bornholms Kunstrunde er en samling af kunstnere og kunsthåndværkere på Bornholm som udstiller deres kunst og kunsthåndværk for offentligheden. Bornholms Kunstrunde er en unik mulighed for at møde kunstnerne og se deres værker i deres naturlige omgivelser.
Alle kunstnere er velkomne til at deltage i Bornholms Kunstrunde. Kærligheden til kunst og bornholm er det som samler os.
Svanekegaarden udstiller eet værk fra hver af de deltagende kunstnere så det er på Svanekegaarden man kan danne sig et overblik og måske kan planlægge årets rundtur i den bornholmske kunst.
Årets deltagere i kunstrunden: Opdateres snarest
På udstillingen er der selvfølgelig information om, hvor de øvrige værker af den enkelte kunstner/kunsthåndværker kan ses under kunstrunden samt hvor man finder resten af Kunstrundens deltagere.
Udstillingen har fernisering Torsdag 18. april kl 17-18.30
Udstillingen er åben fredag 19. april – 20. maj: Tirsdag – Søndag kl. 13-16 samt 2. pinsedag 20. maj

Sted
Svanekegaarden

Pris
Kr. 30

Claus Hempler
2024-05-15 20:00 - 21:15 | Svanekegaarden, Skippergade 2-8, Svaneke, 3740
Navnet er Hempler
Siden udgivelsen af ”Kufferten Fuld Af Mursten” i 2019 har Claus Hempler optrådt for fulde sale over hele landet.
Dog var det allerede som helt ung, at Claus Hempler slog sit navn fast som sanger i det succesombruste band Fielfraz. Siden har han udgivet en håndfuld klart definerede soloplader, der gav ham ry som en af vores store, stildannende sangere og en musikernes musiker.
Dog var det var som om, at denne voksne, etablerede sanger sprang ud som helt nyt navn med udgivelsen i 2019. For første gang nogensinde skrev han på dansk og det gav et helt nyt liv til musikken. Sange som ”Jeg Drømmer Om En Sang”, ”Op” og ”Navnet Er Hempler” streames og spilles stadigt flittigt på radioen.Det er med udgangspunkt i de sange – og måske flere nye finder plads på sætlisten – at Hempler nu tager på turné.
Claus Hempler modtog januar 2020 to priser ved Steppeulven (Årets Album og Årets Tekstforfatter), derudover vandt han i 2020 også to Carl-priser (Årets Komponist og Årets Tekstforfatter) og er desuden modtager af både Dan Túrell-medaljen og F.P. Jacs Mindelegat.
****** Fyens Stiftidende
****** Politiken
***** Berlingske
***** Gaffa

Sted
Svanekegaarden Bemærk spilletidspunkt – men vi holder baren åben fra 18.30, så kom og hyg med os inden koncerten

Pris
Kr. 310 inkl billetgebyr

MØF 2/6 Maria Helleberg - NY DATO
2024-05-12 15:30 - 17:30 | Svanekegaarden, Skippergade 2-8, Svaneke, 3740
Kold maj. (2023)
Det er kærlighed ved første blik, da Maria og Jørn møder hinanden en forårsdag på Rosenborg Slot. Begge er midt i livet, hun er forfatter, han er søofficer og hjemmeværnsmand, og han har læst alle hendes bøger. Et turbulent forhold begynder, fuld af livsglæde og leg, men også hemmeligheder og ætsende jalousi. For hvad er det, Jørn skjuler bag sit veltalende, charmerende ydre? Hvad laver han, når han pludselig forsvinder i flere dage? Og tør Maria tro på, at deres kærlighed er ægte? En ærlig og eftertænksom fortælling om intens kærlighed og livet efter kærligheden. Om frigørelse, sjælefællesskab og sorg – og om endelig at blive elsket som den, man er.
Maria Helleberg er Mag.art. i teatervidenskab med tilvalg i dansk, 1987 og debuterede med Seersken i 1986. I 2022 modtog hun Søren Gyldendal Skønlitteraturprisen.
Maria Hellebergs begejstring for litteratur, stærke kvinder og historie har givet os over 80 produktioner at nyde. Hendes mere end 30 romaner tager gerne udgangspunkt i historiske emner, som er tilsat både fantasi og hjerte, og som er skåret frem af fakta ved hjælp af hendes akademiske baggrund. ”Dronningen af den historiske roman” har bidraget med hele fem værker til den store skønlitterære Danmarks-krønike ”Slægten”, og tidligere i forfatterskabet greb hun gerne ud over Danmarks grænser med nedslag i Hellas, Sovjetunionen og Mellemøsten. Samt selvfølgelig romanerne om kvinderne fra Thy.

Arr er flyttet fra 24/3 pga sygdom såfremt man ikke kan den nye dato, gælder flg:

Flyttes til et andet forfattermøde
Refunderes mod fremsendelse af mail til booking@svanekegaarden.dk med oplysninger om navn, antal og bank kontonummer

Vi beklager ulejligheden.
Pris og tilmelding:
Antal arr. Alm u.25
3 stk. 390 180
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr for serier se beskrivelsen

Maria Carmen Koppel
2024-05-08 19:30 - 22:00 | Svanekegaarden, Skippergade 2-8, Svaneke, 3740
Danmarks ukronede soul dronning
Med albummet “FORGIVENESS”, markerer Marie Carmen sig ikke bare som Danmarks ukronede soul dronning men også en power-fuld sangskriver der har gravet dybt efter den inspiration og energi, som endte med at blive det nødvendige lys i mørket og fundamentet for “FORGIVENESS”. Med dette album viser Marie Carmen Koppel nu sin enorme råstyrke som komponist og tekstforfatter og deler gavmildt ud af den helt enestående vokale power og signatur, som Danmark kender og elsker.
Nu drager hun på turne med sine sange der har sunde rødder i den gospel, soul og R&B-tradition, som er karakteristisk for Marie Carmen Koppel, suppleret med de nye kraftfulde skud, som kun musikalske soul mates kan skabe sammen med genretradition og legesyg kærlighed og omgivet af Danmarks absolutte musikalske førstehold.
Man går rørt fra en koncert med Marie Carmen Koppel der har altid været garant for kvalitet, stor integritet og en stemmepragt i topklasse.

Keyboards: Steen Rasmussen
Trommer: Marco Diallo
Bas: Dan Rasmussen

Pressen skrev:
Lucia Odoom / anmeldelse af “Forgiveness” i Politiken:
“ Efter verdens længste januar er dette album som at blive svøbt i et blødt og varmt tæppe, lyden af håb midt i en tid med megen weltsmertz”
“Alle i dette land kender hendes stemme, der burde blive ordineret som medicin til hele befolkningen i influenza sæsonen”

Forgiveness fik 5 stjerner i Gaffa, Ivan Rod skrev bl.a:
“Hun omtales ofte som Danmarks ukronede soul dronning, og det Prædikat kommer ikke ud af det blå. Marie Carmen Koppel er ud af den gennemmusikalske Koppel-familie, men er i dag dem af alle der besidder den mægtigste vokal. Det er den, vokalen, der har gjort hende landskendt, ikke familien.

Sted
Svanekegaarden

Pris
Kr. 310 inkl. billetgebyr

Daniel Jul
2024-05-03 19:30 - 21:30 | Svanekegaarden, Skippergade 2-8, Svaneke, 3740
for første gang på Bornholm
Daniel Jul tager på tour og gæster Svanekegaarden på Bornholm med nyt album!
I forbindelse med sit nye album Neonfisk drager Daniel Jul på tourné, og gæster i denne forbindelse Bornholm og Svanekegaarden for første gang nogensinde!
Daniel Jul laver dansksprogede sange, der tager afsæt i hans eget liv. Han sætter sig selv på spil i sine tekster, og inviterer lytteren ind i et bramfrit og autentisk univers. Sangene bærer præg af en lyst til at eksperimentere i musikken, der stadig opleves melodisk og iørefaldende. Med sin nordjyske facon er Daniel Jul en fremragende storyteller, der formår at skabe billeder og scenarier, der både giver anledning til smil og tunge følelser.
Daniel Jul er et forholdsvis nyt navn på den danske musikscene, men har allerede spillet utallige livekoncerter, supportet Johnny Madsen, Juncker, Mathilde Falch, og Aura Dione, og har tilmed udgivet en EP (Agenda, 2019) og et album (Langt Fra København, 2021), og høstet airplay på de landsdækkende DR P4 og P5. Derudover kunne Daniel Jul pryde sig af en vinylhitliste placering som nr. 15 over de bedste sælgende vinyludgivelser i 2021 med sit første album.
Daniel Jul er nu aktuel med sit 2. album Neonfisk – der er produceret og skrevet i tæt samarbejde med sangskriverkollegaen Juncker. Singlerne har allerede klaret sig fint i radioen, og det er altså en yderst aktuel og spændende artist man kan opleve på Svanekegaarden d. 3. maj 2024, når Daniel Jul spiller de nye sange flankeret af Jacob Kraft, der bidrager på guitar og kor.
Arrangeret i samarbejde med Musikhuzet

Sted
Svanekegaarden

Pris
Kr. 80 inkl. billetgebyr

Kaffebar hos Kvickly
2024-05-02 14:00 - 16:00 | Kvickly, Købmagergade 12, Nexø, 3730, Danmark

Bygma Nexø On Tour messe
2024-04-30 10:00 - 15:00 | Bygma, Industrivej 3, Nexø, 3730
Gode tilbud, gratis pølser og sodavand

Tirsdag den 30. april afholder Bygma Nexø On Tour messe ligesom de tidligere år kl.10 – 15
Der vil være flere gode tilbud med deltagelse af 25 trælast- og butiksleverandører med masser af gode tilbud – der vil være gratis pølser og sodavand.

Alle er velkommen

MØF 3/6 Tom Buk-Swienty
2024-04-28 15:30 - 17:30 | Svanekegaarden, Skippergade 2-8, Svaneke, 3740
Safari fra helvede (2022)
Den utrolige fortælling om de knap 30 sønderjyder, der forklædt som danske sømænd i det tyske kejserriges tjeneste under 1. Verdenskrig blev sendt på en hemmelig, halsbrækkende mission til kolonien Tysk Østafrika. Foran sig på et maskeret skib havde de 25.000 sømil, Nordatlanten, Sydatlanten, Kap det Gode Håb og Det Indiske Ocean – og mod sig Royal Navy. Bogen handler om sønderjydernes dramatiske og farefulde sørejse og senere fodrejse gennem det afrikanske vildnis. Selv om alt det, sønderjyderne skulle igennem, næsten er for utroligt til at være sandt, er der tale om virkelige hændelser. De beskrives via deltagernes øjenvidneberetninger og erindringer og er baseret på samtidige og unikke dokumenter fra arkiver i Tyskland, England og Danmark.
Tom Buk-Swienty er Cand.mag. i historie og amerikanske samfundsstudier fra Københavns Universitet og University of California. Han har gennem 10 år været journalistisk medarbejder og USA-korrespondent ved Weekendavisen. Desuden har Tom været lektor og adjungeret professor i historie ved SDU. Tom Buk-Swienty debuterede i 1999 med Amerika Maxima – Et dansk roadtrip gennem Clintons USA. Siden er der bl.a. kommet bøger om 1864, familien Dinesen og en samtalebog med Dronningen.
Pris og tilmelding:
Antal Arr. Alm u.25
3 stk. 390 180*
4 stk. 480 220
6 stk. 660 300
Løssalg* 165 105
*Løssalgsprisen er inkl. billetgebyr
Man kan vælge frit mellem de 6 foredrag. Man kan købe 3, 4 eller 6 eftermiddage, eller enkelte eftermiddage.
Tilmelding pr. mail booking@svanekegaarden.dk med navn, mail, telefonnr., antal foredrag og hvilke numre, der ønskes (1-6). Beløbet overføres via bankoverførsel til Nordea 0650 6505748601

Sted
Svanekegaarden

Pris
Alm kr 165 -U.25 kr. 105 inkl billetgebyr – For serier se beskrivelsen
